YTYÄ -HANKEKUVAUS TAUSTAA - PDF
Download "YTYÄ -HANKEKUVAUS TAUSTAA"
1 YTYÄ -HANKEKUVAUS TAUSTAA Vuoden 2006 alusta tuli voimaan ns. työmarkkinatuen uudistus, jonka tarkoituksena on vahvistaa työmarkkinatuen vastikkeellisuutta saattamalla sen piiriin kuuluvat henkilöt aktiivitoimenpiteisiin ja sitä kautta parantaa heidän työmarkkinavalmiuksiaan ja mahdollisuutta työllistyä avoimille työmarkkinoille. Uudistuksen piiriin kuuluvat henkilöt, jotka ovat saaneet yli 500 päivää passiivista työmarkkinatukea tai jotka ovat saaneet 500 päivää päivärahaa ja sen jälkeen 180 päivää työmarkkinatukea (= vaikeasti työllistyvät). Vastikkeellisuus tarkoittaa velvollisuutta osallistua toimenpiteisiin, kuten tuettu työ, työharjoittelu ja kokeilu, työelämävalmennus, kuntouttava työtoiminta ja työvoimakoulutus. Uudistuksen myötä työmarkkinatuen rahoitusta on muutettu niin, että siitä vastaavat valtio ja kunta yhdessä; edellä mainittujen aktiivitoimenpiteiden ajalta kuitenkin valtio yksin. Tämän johdosta pitkään työmarkkinatukea saaneiden aktivointi on tullut entistä enemmän valtion ja kunnan yhteiseksi asiaksi. Nuorten yhteiskuntatakuu on ollut voimassa vuoden 2005 alusta. Takuun tarkoituksena on, että työttömälle nuorelle annetaan työhallinnon taholta kolmen kuukauden kuluessa työttömäksi jäämisestä lupaus joko työhön, toimenpiteeseen tai työvoimapoliittiseen koulutukseen pääsystä. Vaikka nuorten työttömyys on laskenut viime ja kuluvan vuoden aikana, on yleisestikin herätty keskustelemaan niistä nuorista, jotka kaikesta huolimatta ovat vaarassa syrjäytyä; erityisesti on puhuttu poikien ja nuorten miesten haluttomuudesta opiskeluun, töihin tai muuhunkaan itseään ja yhteiskuntaa rakentavaan toimeen. Vakka-Suomen seutukunnan alueella on rakennetyöttömyyden suhteellinen osuus pysynyt korkeana huolimatta viime ja kuluneen vuoden aikana huomattavasti parantuneesta työllisyystilanteesta. Viimeisimmän työllisyyskatsauksen (9/2006) mukaan Uudenkaupungin työvoimatoimiston alueella rakennetyöttömyyteen kuuluvien osuus oli 61,5 % ja Laitilan toimiston alueella 52,9 %. Lisäksi erityisesti yli 50-vuotiaiden suhteellinen osuus on pysynyt korkeana määrällisestä vähentymisestä huolimatta: Uudessakaupungissa osuus on 54,8 % ja Laitilassa 47,9 %. Vakka-Suomen alueelle ei hakemuksesta huolimatta saatu työvoiman palvelukeskusta.
2 2 PROJEKTIN TOTEUTTAMISALUE Uudenkaupungin ja Laitilan kaupungit sekä Kustavin, Pyhärannan, Taivassalon ja Vehmaan kunnat. Vakka-Suomen seutukuntaan kuuluu tätä kirjoitettaessa myös Mietoinen, joka on kuitenkin vuoden 2007 alusta lukien yhdistymässä Mynämäkeen, joka puolestaan kuuluu Turun seutukuntaan. Edellä olevan johdosta ja koska tätä hanketta on tarkoitus alkaa toteuttaa vuonna 2007, kyseessä on oikeastaan seutukunnallinen hanke. PROJEKTIN KOHDERYHMÄ 1) Vaikeasti työllistyvät henkilöt 2) Henkilöt, joiden työttömyys uhkaa pitkittyä yli 500 päivän 3) Syrjäytymisvaarassa olevat nuoret 4) Vajaakuntoiset henkilöt 5) Toteuttamisalueen kuntien toimeentulotukiasiakkaat, joiden työnhaku on katkennut 6) Muut erikseen sovittavat asiakkaat Hankkeen tarkoituksena on olla alla tarkemmin selvitetyin tavoin edellä luetellusta kohderyhmästä avuksi kaikkein vaikeimmassa asemassa oleville henkilöille, joiden ongelmien ja asioiden ratkaiseminen erityisesti tarvitsee moniammatillista yhteistyötä. Siitä ketkä tarkemmin ottaen ohjautuvat projektiin ja kuinka he ohjautuvat projektiin, on tarkoitus yhdessä sopia lähempänä projektin toteuttamisen alkamisajankohtaa. PROJEKTIN TAVOITTEET 1) Selkiyttää projektin kohderyhmän elämäntilannetta tarjoamalla eri toimijoiden tukea ja toimenpiteitä, etsimällä työ- ja kouluttautumismahdollisuuksia ja laatimalla yksilöllisesti räätälöityjä, toteuttamiskelpoisia jatkosuunnitelmia sekä hakemalla tarvittaessa eläkeratkaisuja. Työmarkkinatukiuudistuksen paikallinen toimeenpano. 2) Kehittää toteuttamisalueelle toimivat välityömarkkinat. Välityömarkkinat tarjoavat vaikeasti työllistyville, pitkäaikaistyöttömille ja syrjäytymisvaarassa olevien nuorille työmarkkinavalmiuksia parantavia toimia ja järjestelmällisesti työmarkkinoille johtavia tuettuja mahdollisuuksia ( erityisesti työelämävalmennus, työharjoittelu ja kuntouttava työtoiminta, mutta myös palkkatuettu työ ja työkokeilu,). 3) Välityömarkkinoiden kehittämiseksi ja projektin kohderyhmän elämäntilanteiden selkiyttämiseksi luoda toteuttamisalueelle yli kuntarajojen ulottuva eri toimijoiden verkosto. Verkostoon kuuluisivat seutukunnan kunnat, työvoimatoimistot, Kela sekä yritykset ja yhdistykset. Lisäksi tavoitteena on linkittää verkostoon erityisesti kuntien sosiaali- ja terveystoimi ja alueen oppilaitokset sekä löytää edelleen uusia linkitettäviä muista toimijoista, mm. Palke 5, Nuorten työpaja jne. (kts. liitteenä oleva luonnosmalli, liite 1)
3 3 4) Välityömarkkinoiden syntymiseksi sekä verkoston toiminnan jalkauttamiseksi ja vakiinnuttamiseksi rakentaa verkostolle pysyvä yhteistoimintaorganisaatio, toimintaprosessit ja tehtävänkuvaukset. PROJEKTIN TOTEUTUKSESTA VASTAAVAN TYÖTEHTÄVÄT Projektin toteutuksesta vastaavan (jäljempänä myös projektivastaava) pääasiallisena tehtävänä on työmarkkinatukiuudistuksen käytännön toimeenpano projektin toteuttamisalueella sekä projektin kehittämis- ja muiden tavoitteiden toteuttaminen ja tässä tarkoituksessa yhdessä eri toimijoiden kanssa (kts. liitteet 1 ja 3) erityisesti projektin koko kohderyhmän henkilökohtainen ohjaus ja elämäntilanteen selvittäminen tähtäimenä välityömarkkinat ja pysyvä sijoittuminen avoimille työmarkkinoille. Edellä mainitun johdosta projektivastaavan tehtävänä on kehittää ja koordinoida projektin toteuttamisalueella toimintaa niin, että syntyy välityömarkkinoita toteuttava yhteistyöverkosto (kts. liitteet 1 ja 3 ), jonka jäsenten omat ja yhteiset toimenpiteet tähtäävät pysyvän organisaation rakentamiseen ja pysyvien toimintaprosessien toteuttamiseen vaikeasti työllistyvien, pitkäaikaistyöttömien, vajaakuntoisten ja syrjäytymisvaarassa olevien nuorten työmarkkinavalmiuksien parantamiseksi ja heidän saattamisekseen avoimille työmarkkinoille sekä muiden projektin kohderyhmään kuuluvien elämäntilanteen selvittämiseen. Projektivastaavan tehtävänä on rakentaa toteuttamisalueelle toimintaorganisaatio ja luoda toimintaprosessit yhteistyössä verkoston jäsenten kanssa selvittämällä, minkälainen kuntien sosiaalityön, perusterveydenhuollon ja työvoimatoimistojen sekä Kelan yhteyshenkilöverkosto sekä mahdollisesti muiden verkoston jäsenten yhteyshenkilöverkosto on missäkin tilanteessa tarpeellinen ja toimiva (kts. liitteet 1 ja 3). Projektivastaavan tehtävät tähtäävät siihen, että verkosto tarjoaa ja/tai hankkii eri yhteistyökumppanien avulla kohderyhmään kuuluville henkilöille työmahdollisuuksia ja /tai muita palveluita työmarkkinavalmiuksien kehittämiseksi ja parantamiseksi. Perimmäisenä tavoitteena on kohderyhmään kuuluvien henkilöiden pysyvä sijoittuminen avoimille työmarkkinoille ja toisaalta toimivien ns. välityömarkkinoiden luominen alueelle sellaisille henkilöille, joiden sijoittuminen avoimille markkinoille ei aiemmin mainituista toimenpiteistä huolimatta ole mahdollista. Projektivastaavan tehtävänä on vastata siitä, että yhteistyöverkoston toimijoiden avulla saadaan välityömarkkinoiden kautta mahdollisimman moni henkilö sijoittumaan työhön yksityiselle sektorille. Palke 5 ja Nuorten työpaja voisivat toimia alueella välityömarkkinoita tarjoavina toimintayksikköinä. Palke 5 voi tarjota erittäin vaikeasti työllistyville henkilöille ensimmäisen harjoittelupaikan. Tänä aikana käytetään eri toimenpiteitä henkilön työelämävalmiuksien parantamiseksi sekä osaamisen ja taitojen vahvistamiseksi henkilökohtaisen suunnitelman mukaisesti. Vaihe vaiheelta siirrytään vaativampiin työtehtäviin, kunnes henkilöllä on riittävästi valmiuksia siirtyä yleisille työmarkkinoille. Nuorten työpaja tarjoaa harjoittelumahdollisuuksia erityisesti nuorille, mutta tarvittaessa kaikille ikäryhmille sekä lisäksi toimii ennaltaehkäisevänä väliopiskelupaikkana koulunkäynnin ja opiskelun keskeyttämistä suunnitteleville nuorille. Toteutus työmarkkinoille tähtäävän toiminnan osalta tapahtuu oheisena liitteenä 2 olevan työministeriön esittämän kaavion mukaisesti, jokaiselle henkilökohtaisesti suunniteltuna.
4 4 Projektivastaavan tehtävänä on erityisesti kokonaisvaltaisesti huolehtia ja kaikin tavoin edistää projektiin tai projektin kautta välityömarkkinoille sijoitetun henkilön työmarkkinatilanteen selvittäminen yhteistyössä paikallisten työvoimatoimistojen kanssa. Projektiin osallistuvalla on projektiin osallistumisen aikana mahdollisuus käyttää työvoimatoimistojen palveluja hyväksi ja häntä kannustetaan myös omaehtoiseen työnhakuun. Projektivastaava on tietoinen siitä, että kaikki työhallinnon toimenpidesijoitukset ovat yksittäisen työttömän työnhakijan työmarkkinavalmiuksien parantamiseen tähtääviä toimenpiteitä pääasiallisena tavoitteena pysyvä työllistyminen avoimille työmarkkinoille taikka toissijaisesti tietyissä tilanteissa mahdollisesti pysyvästi välityömarkkinoille. Projektivastaava etsii ja neuvottelee yhdessä edellä mainittujen muiden yhteistyötahojen, erityisesti paikallisten yritysten ja yhdistysten, kanssa uusia mahdollisia työllistämisen ja työnteon paikkoja ja muotoja. Erityisenä haasteena onkin löytää tasapaino yritysten toimintaedellytysten ja työvoiman käytön välillä. Projektisuunnittelija on lisäksi yhteyshenkilö tukityöhön tai muuhun työvoimapoliittiseen toimenpiteeseen sijoitetun henkilön ja yrityksen, yhdistyksen tai muun yhteistyötahon välillä. Hän kartoittaa, neuvottelee ja sopii yhteistyötahojen kanssa mahdollisuudet sijoittaa kohderyhmään kuuluva henkilö toimenpiteeseen ja pitkällä tähtäimellä mahdollisesti työhön joko kyseiseen kohteeseen taikka muualle. Projektivastaava seuraa kunkin sijoituksen etenemistä ja sille asetetun tavoitteen toteutumista ja kannustaa projektiin osallistuvia tekemään henkilökohtaisia jatkosuunnitelmia ja osallistuu näiden laatimiseen. Hän osallistuu työnhakijoiden osaamiskartoituksien ja työnhakusuunnitelmien päivittämiseen sopimalla asiasta paikallisten työvoimatoimistojen kanssa. PROJEKTIN JÄRJESTÄMÄT/HANKKIMAT PALVELUT JA TOIMENPITEET Työvoimatoimistojen palveluita: työkokeilu, työelämävalmennus, työharjoittelu, palkkatuettu työ, työvoimapoliittinen koulutus. Työvoimatoimistojen kautta hankitaan mm. työkyvyn arviot, eläkeselvitykset. Kuntien järjestämä kuntouttava työtoiminta. Kelan kuntoutusselvitykset ja toimenpiteet. Ostopalveluna apua, neuvontaa ja ohjausta asiakkaiden eläkehakemusten sekä tarvittaessa muiden sosiaalietuuksia koskevien hakemusten tekemiseen (ko. palvelua ei voida hankkia työvoimapalveluihin osoitetulla määrärahalla). Lisäksi hyväksi käytetään esimerkiksi TE-keskuksen eri sateenvarjohankkeiden ja projektien (mm. Tripla-hanke) kautta hankittavia ja saatavilla olevia palveluita.
5 5 PROJEKTIN KESTO JA MÄÄRÄLLISET TAVOITTEET Ottaen huomioon mahdollisesti vuoden 2007 alusta muuttuvat projektitukea koskevat säännökset projektin kesto on viisi vuotta ja arvioitu alkamisajankohta syyskuussa Projektin kokonaistavoitteeksi viidelle vuodelle asetetaan 180 uutta kohderyhmään kuuluvaa henkilöä. Vuoden 2007 tavoitteeksi asetetaan 10 henkilöä (vajaa toimintavuosi, käytännössä kolme kuukautta), vuosien tavoitteeksi 40 henkilöä per vuosi eli yhteensä 160 henkilöä, vuoden henkilöä (vajaa toimintavuosi) henkilöä eri toimenpiteissä. Tavoitteen asettelussa on otettu huomioon, että kohderyhmä, hyvin vaikeassa asemassa olevat henkilöt, on vaativa ja aikaa vievä asiakasryhmä. Uusien asiakkaiden osalta prosessi alkaa alusta, toisaalta koko ajan rinnalla kulkevat vielä henkilöt, joiden jo aloitettu prosessi on kesken. Heidän osaltaan kyseessä on tietynlainen tukihenkilötoiminta ja prosessi jatkuu kenties kauankin. Osallistuville henkilöille tulee edellä selvitetyin tavoin järjestää työnteko-, koulutus-, työelämävalmennus- tai harjoittelumahdollisuudet, mahdollisuudet kuntouttavaan työtoimintaan sekä asiakkaan tilanteen mukaan työkunnon arviointia, kuntoutusta, ohjausta, työvoimapoliittista (tai omaehtoista) koulutusta taikka muiden selvitysten jälkeen apua eläkehakemuksen laadinnassa. Yleisenä tavoitteena on, että projektissa päättävällä henkilöllä on suunniteltuna seuraava vaihe työllistymisensä polulla (jatkosuunnitelma). Edellä asetettua tavoitetta on voitava tarkistaa toteutusalueella vallitsevan työllisyyskehityksen ja toisaalta alueelle jaettavien työllisyydenhoidon määrärahojen mukaan. PROJEKTIN SEURANTA JA ARVIOINTI Projektin tavoitteiden toteuttamiseksi, niiden todentamiseksi ja tulosten seuraamiseksi projektivastaava on tiiviissä yhteistyössä Uudenkaupungin ja Laitilan kaupunkien sekä Laitila- Pyhäranta -suunnan ja Kustavi-Taivassalo-Vehmaa suunnan edellä tarkoitettujen yhteyshenkilöiden ja työntekijöiden ja tarvittaessa muiden edellä mainittujen mm. Kelan yhteyshenkilöiden kanssa. Projektilla on ohjausryhmä, joka seuraa ja arvioi projektin tavoitteiden toteutumista. Ohjausryhmään nimetään kaikkien mukana olevien kuntien, työvoimatoimistojen, Varsinais- Suomen TE-keskuksen sekä yritysten ja muiden yhteistyötahojen edustajia. Projektin määrällistä toteutumista seurataan erilaisin tilastoin. Toimenpiteiden vaikuttavuutta seurataan (mahdollisuuksien ja rahallisten resurssien mukaan) projektin kohderyhmälle toteutettavin kyselyin ja tutkimuksin. LOPUKSI Tällä hetkellä saatujen ennakkotietojen mukaan säännökset projektituesta tulevat muuttumaan mahdollisesti jo vuoden 2007 alusta lukien. Projektitukea ja omatoimisuusavustusta koskevat säännökset olisi tarkoitus yhdistää uusilla säännöksillä. Projektituen hakija varaa
6 6 mahdollisuuden täydentää ja muuttaa tätä hakemustaan ja hankekuvaustaan siltä osin, kuin uudet säännökset siihen mahdollisesti antavat aihetta esimerkiksi projektin keston, tuen suuruuden tai muun vastaavan oleellisen muutoksen osalta. Haettavan projektivastaavan koulutukseksi on ajateltu sosiaalialan, vähintään ammattikorkeakoulutasoista koulutusta. Eduksi katsotaan kokemus vastaavista tehtävistä ja perustiedot työhallinnosta sekä kuntien hallinnosta. Projektivastaavan bruttopalkaksi on ajateltu 2.500, joka ylittää 300 :lla työministeriön projektituesta antaman ohjeen suosituksen. Projektin hakija pyytää perusteluna esitetylle palkalle erityisesti huomiomaan, että projektivastaavalta odotetaan paitsi substanssiosaamista myös vaativia kehittämistehtäviä seudullisen välittäjäverkoston luomisessa sekä pysyvien välityömarkkinoiden kehittämisessä. LIITTEET - liite 1 luonnos verkosto- ja yhteistoimintamallista - liite 2 työministeriön esitys vaikeasti työllistettävien polusta työmarkkinoille - liite 3 muiden toimijoiden suunniteltu hankkeeseen kohdistama panostus